**Өзін-өзі тану пәнінен**

**«Махаббат пен Шығармашылық педагогикасы»**

**атты онкүндік.**

2017 жылдың 02-13 ақпан айы аралығында өзін-өзі тану пәнінен «Махаббат пен Шығармашылық педагогикасы» атты онкүндік өтті. Бұл онкүндіктің негізгі мақсаты оқушылардың бойында ең басты сүйіспеншілік, дұрыс іс-әрекет, қиянат жасамау, тыныштық құндылықтарын кеңейту, сонымен қатар осы құндылықтарға сәйкес рухани-адамгершілік тәрбие мен білім беру, оқушыларға ізгілік ұғымы туралы түсінік беру, оқушыларды ізгі істерге жетелейтін адамгершілік қасиеттерін дамытуға ықпал ету, мейірімді, ықыласты болуға тәрбиелеу. Бұл онкүндікте барлық сынып белсене қатысты. Онкүндікке орай мектеп кітапханасында «Мейірім төгетін ана» атты көрме ұйымдастырылды. Бастауыш сыныптар арасында «Мейірімділік – ыстық жүректе» атты сурет сайысы, 5-8 сыныптар аралығында «Сердце, наполненное любовью» әдеби сайысы, ал жоғары 9-11 сыныптарында «Все начинается с любви», «Поступки – язык души», «Как прекрасен, этот мир» тақырыптарына эссе жазу сайысы болды. Сонымен қатар, оқушылар «Қазақстан – мейірімділік мекені» науқанына орай мектеп аумағындағы қарларды тазалап, көмек көрсетті.

Қорытындылай келе, өзін-өзі тану апталығы өте мәнді өтті. Барлық оқушылар, тіпті мұғалімдер те тыс қалмады. «Өзін-өзі тану-өмірді тану», - дейді көне грек философы Сократ. Сондықтан біздің басты мақсатымыз – әр адамның өмірден өз орнын табуына ықпал ету. Оның адам және адамның өмір сүруі үшін, бақыт үшін, қуаныш үшін жаралғандығын түсінуіне негіздеу.

Өзін-өзі тану мұғалімі Хасен Н.